ZABALLOS DE LLANOS (PSE-EE, 2013-12-19):
Eskerrik asko, presidente andrea. Matute jauna, zuregandik hasiko naiz, azkenekoa izan baitzara. Labur hitz egiten saiatuko naiz.
Bilkura honetan, eztabaida honetan egon bazara, uste dut hitz egin duten jaun-andre guztiak datozela bat euskal Y-aren obra lehentasunezko obra dela. Inork ez du zalantzan jarri. Eztabaidatzen ari garena da, edo ados ez gaudena da nola kudeatu behar diren euskal Y-aren lanak.
Eta erantzuleak aipatu dituzu, alegia, Alderdi Popularra, Euzko Alderdi Jeltzalea eta Alderdi Sozialista garela jasaten ari garen katastrofearen erantzuleak. Eta zu? Zuk ez duzu zure gain ezer hartu behar? Zure alderdia Ibarretxe jaunaren Jaurlaritzan zegoen euskal Y-aren lanak hasi zirenean! Izan ere, hemen besteak kakazten ditugu, baina ez gara geure kakaren kargu egiten, e!
Aurkeztu berri dugun legez besteko proposamena... (Dagoeneko nire letra ere ez dut ulertzen; pentsatzen ari nintzen: Rajoyrekin joan ote naiz eskolara edo zer)! Aurkeztu dugun legez besteko proposamenean, lanak kupoaren kontura edo kupoaren bidez egiten dira; beraz, ez ditu Eusko Jaurlaritzak ordaindu behar, baizik eta Estatuari egin behar diogun ekarpenetik kentzen dira.
Eta atera dituzun gai guztiei dagokienez, Ganbera honetan izan ditugun beste eztabaida batzuetako hitzaldiei helduko diet Iturmendi andreari eta Aldaiturriaga jaunari erantzuteko.
Iturmendi andrea, koherentea ehuneko ehunean. Niregan, ehuneko ehunean aurkituko duzu koherentzia. Zergatik ezin da Eusko Jaurlaritza kritikatu, eta zergatik ezin da Sustapen Ministerioa kritikatu? Gauza batek ez du bestea kentzen! Zer gertatzen da? Kudeaketa-esleipenak aukera ematen duenez tarteak Eusko Jaurlaritzak kudeatzeko, askatasun osoa eman behar diogu nahi duen bezala kudea dezan? Ez! Lana egin beharko dugu Legebiltzarrean, bai zuk eta bai nik, oposizioan baikaude, eta tarte horiek nola ari diren kudeatzen kontrolatu beharko dugu. Beraz, zergatik ezin da kritikatu hemen, joan den ostiraleko bilkuran, Gipuzkoako tarteak nola kudeatzen ari diren? Oso ondo! Eta hori koherentea izatea da.
Ez dudala uste Alderdi Sozialistak hauteskundeak irabaziko dituenik? Uste ez, seguru nago Alderdi Sozialistak hauteskundeak irabaziko dituela. Agian ez zara konturatu kudeaketa-esleipena 2006an sinatu zela, eta, 2006an, Alderdi Sozialista ari zen gobernatzen Madrilen.
Beraz, Madrilen Alderdi Sozialistak gobernatu edo ez, berdin-berdin egin daiteke esleipena eta har ditzake tarteak bere gain Eusko Jaurlaritzak. Gainera, hauteskunde orokorrak 2015ean izango dira, eta espero dezagun, kudeaketa-esleipena betetzen bada, 2015ean tarte guztiak esleituta egotea eta amaitzear egotea. Beraz, nahiz eta Espainiako Langile Alderdi Sozialista 2015ean Madrilgo Gobernura iritsi, espero dut arazo hau guztia konponbidean egotea.
Esaten duzu ea zalantzan jartzen dugun ala ez euskal Y-a lehentasunezkoa dela Alderdi Popularraren Gobernuarentzat. Bada, zure baimenarekin, nik zalantzan jartzen dut. Zalantzan jartzen dut, Sustapen Ministerioa nola jokatzen ari den ikusirik. Eta ikusiko dugu ea lehentasunezkoa den ala ez; ea azkenean Bergarako lotunea Eusko Jaurlaritzak kudeatuko duen  - eta hori nahi du Alderdi Sozialistak - ; ikusiko dugu. Izan ere, lan horiek bukatzeko  - eta nik bezain ondo dakizu -  hiru urte behar dira, eta, ez badira orain esleitzen, 2016an ez dira bukatuta egongo. Beraz, Madrilek, Sustapen Ministerioak, nahi badu euskal Y-a 2016an bukatuta egotea, ekin diezaiola lanari orain, eta, ez badute haiek atera behar lehiaketara, utz diezaiotela Eusko Jaurlaritzari hori egiten.
Eta ikusiko dugu, zeren, agian, Pastor andreari konfiantzazko boto bat eman diezaiokegu, baina Montoro ministroari  - hark ere gai honetan sartuta egon behar baitu, zeren azpiegitura egiten bada gastua igoko baita, eta, hortaz, defizita handituko baita - ... Ikusiko dugu ea baimena ematen duen edo ez duen ematen.
Segimendu-batzordea 2006an bildu dela... Hara, ez naiz ni Oregi andrearen alde agertuko, baina Oregi andrea ministroaren atzetik ibili da hari deitu eta deitu eta eskutitzak bidali eta bidali batzorde horretan bil dadin, eta ministroak ez dio ezer erantzun. Beraz, zer esaten duzue hemen, Jaurlaritza ministerioaren atzetik ibili da eta...